b"\n_START_ARTICLE_\nPaul-Henri-Benjamin d'Estournelles de Constant\n_START_SECTION_\n\xc5\xbdivljenjepis\n_START_PARAGRAPH_\nRojen je bil v La Fl\xc3\xa8che (Sarthe) v dolini Loire stari aristokratski dru\xc5\xbeini, ki je sledila svoje nasledstvo vse do kri\xc5\xbearskih vojn. V dru\xc5\xbeini je imel tudi vidnega pisca in politika. Po \xc5\xa1tudiju prava in orientalskih jezikov v liceju Louis-le-Grand v Parizu se je leta 1876 odlo\xc4\x8dil za diplomatsko kariero._NEWLINE_Med njegovimi prvimi diplomatskimi postajami so bile \xc4\x8crna Gora, Otomansko cesarstvo, Nizozemska, Velika Britanija in Tunizija. Leta 1882 se je vrnil v Pariz in bil imenovan za pomo\xc4\x8dnika direktorja urada za Levant ministrstva za zunanje zadeve. Leta 1890 je bil odposlan v London kot francoski charg\xc3\xa9 d'affaires, kjer je bila njegova naloga prepre\xc4\x8devanje vojn z Veliko Britanijo pri zapletih v zvezi s kolonijami. Nezadovoljen in frustriran ob omejitvah diplomatske slu\xc5\xbebe se je leta 1895 odlo\xc4\x8dil kandidirati za poslanca francoskega parlamenta, leta 1904 pa je kandidiral za senatorja in nato ostal na tem polo\xc5\xbeaju do smrti 1924._NEWLINE_Kot delegat (mandat poslanca je bil na odpoklic) in kasneje kot senator je vztrajno vplival na kolonialno francosko politiko. Zagovarjal je, da kolonije ne dobijo svojih zastopnikov v francoskem parlamentu, da pa dobijo status protektoratov in so tako dele\xc5\xbene asimilacije preko izobra\xc5\xbeevalnih programov. Zelo odlo\xc4\x8dno je nasprotoval kolonialni francoski oblasti v Madagaskarju in kolonialnem razdeljevanju Kitajske. V doma\xc4\x8dih zadevah se je ukvarjal predvsem z moraliziranjem in razburjanjem v javnem tisku. Zelo je podpiral \xc3\x89mila Zolaja in prepri\xc4\x8deval, da se pokoplje njegove ostanke v Panth\xc3\xa9onu med nacionalnimi veli\xc4\x8dinami zaradi njegove vloge v aferi Dreyfus._NEWLINE_Predvsem pa je bil Estournelles de Constant posve\xc4\x8den izbolj\xc5\xa1evanju mednarodnih odnosov in je pomemben \xc4\x8dlan trajnega Arbitra\xc5\xbenega sodi\xc5\xa1\xc4\x8da od leta 1900. Na Ha\xc5\xa1ki mirovni konferenci leta 1898 in 1907 je predstavljal Francijo in v obrisih ponujal vizijo bodo\xc4\x8de Evropske unije._NEWLINE_Estournelles de Constant je pisal zgodovinska in politi\xc4\x8dna dela ter se ukvarjal celo s pisanjem iger. Bil je tudi reden pisec prispevkov za \xc4\x8dasopise Le Temps, La Revue de Paris, in La Revue des deux mondes. Ker se je poro\xc4\x8dil z Ameri\xc4\x8danko Daisy Sedgwick Berend, je pogosto potoval in pisal tudi o Zdru\xc5\xbeenih dr\xc5\xbeavah Amerike."